### Beslutningstema

Der skal tages stilling til bevilling af kommunegaranti på 0,9 mio. kr. til fjernvarmeforsyning af husene på [adresse] Frankel ([adresse]).

### Sagsfremstilling

I forbindelse med etablering af nyt ledningsnet fra [adresse] til og rundt i [adresse] Frankel ansøger [adresse] om kommunegaranti på 0,9 mio. kr. til 20-årigt lån hos Kommunekredit. Der er afholdt møde med beboerne, og der har været en positiv respons på etablering af fjernvarme. Der er indhentet prisoverslag for projektet med etablering af ledningsnettet. Den samlede etableringsudgift forventes at blive 1,0 mio. kr. hvoraf 0,1 mio. kr. forventes dækket af tilslutningsbidrag.

### Økonomi

Havneby Varmeværk har pt. 5 kommunegarantier med en samlet restgæld på 14,2 mio. kr. De samlede garantier ultimo 2024 til fjernvarmeværker i Tønder Kommune udgør 295,3 mio. kr.

I overensstemmelse med Tønder Kommunes administrationspraksis opkræves der 1 % af garantisummen i stiftelsesprovision. Stiftelsesprovision opkræves i forbindelse med låntagning. Efter ekstern kreditvurdering primo 2024 er den løbende garantiprovision fastsat til 0,55 %. Efter administrativ vurdering af de seneste årsregnskaber fastholdes dette.

### Indstilling Fagchefen for Økonomi og Løn indstiller,

at der bevilges en kommunegaranti på 0,9 mio. kr. til fjernvarmeforsyning af husene på [adresse] Frankel ([adresse]),

at der opkræves stiftelsesprovision på 1 % samt løbende garantiprovision på 0,55 %, og

at indstillingen videresendes til Kommunalbestyrelsen.

**Beslutning i Økonomiudvalget den 21. august 2025, pkt. 6:**

Indstillingen anbefales.

### Beslutning

Indstillingen godkendt.

Kasper Mathiasen (V) deltog ikke i mødet.